++

**KONTROLLI I LARTË I SHTETIT**

**SHPALLJE PËR NËPUNËS CIVIL**

**NGRITJE NË DETYRË**

Kontrolli i Lartë i Shtetit hap procedurat për plotësimin e **1 (një) vendi vakant “*Drejtor i Drejtorisë së Komunikimit dhe Marrëdhënieve me Jashtë”.***

**I. Kërkesat e përgjithshme**

Kandidatët duhet të plotësojë kërkesat e përgjithshme si më poshtë:

- të jenë shtetas shqiptar;

- të kenë zotësi të plotë për të vepruar;

- të zotërojë gjuhën shqipe, të shkruar dhe të folur;

- të jenë në kushte shëndetësore që e lejojnë të kryejë detyrën përkatëse;

- të mos jenë të dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;

- të mos ketë masë disiplinore në fuqi;

- ndaj tij/saj të mos jetë marrë masa disiplinore e largimit nga shërbimi civil, që nuk është shuar sipas ligjit.

**II. Kushtet që duhet të plotësojë kandidati dhe kriteret e veçanta**

*Kandidatët që aplikojnë për këtë vend pune duhet të plotësojnë kriteret e veçanta si vijon:*

- Të jenë diplomuar jo më poshtë se niveli Master Shkencor në Shkenca Juridike ose Shkenca Ekonomike;

- Të kenë përvojë pune në fushën e diplomimit minimumi 5 vjet;

- Të jenë nëpunës civil në kategorinë II;

- Të kenë të paktën vlerësimin e fundit të Performancës në punë “Mirë” apo “Shumë mirë”;

- Të zotërojnë kualifikime që lidhen me fushën profesionale;

- Të ketë njohuri shumë të mira të gjuhës angleze, preferohet edhe në një gjuhë të dytë të BE-së;

- Të kenë aftësi të mira drejtuese, komunikuese dhe bashkëpunuese;

- Preferohet të ketë kualifikime kombëtare apo ndërkombëtare në fushën profesionale;

Kategoria e pagës për këtë vend pune është I-4.

**III. Përshkrimi i përgjithshëm i punës për pozicionin e mësipërm**

1. Përgjigjet dhe jep llogari për veprimtarinë e Drejtorisë, para Sekretarit të Përgjithshëm dhe Kryetarit të KLSH-së;
2. Përpunon dhe harton programet afatmesme, vjetore e mujore të punës së Drejtorisë;
3. Ndjek realizimin e strategjisë së bashkëpunimit dhe kooperimit të institucionit me:
   * 1. INTOSAI, EUROSAI dhe SAI homologe;
     2. institucione të tjera profesionale në fushën e auditimit;
     3. institucionet akademike të vendit si dhe;
     4. OJF-të e angazhuara në fusha me interes të përbashkët;
4. Bashkëpunon me Departamentin e Metodologjisë, Planifikimit Strategjik dhe Zhvillimit Profesional, për zbatimin e programeve të zgjeruara të trajnimit të cilat i paraqiten Kryetarit për miratim;
5. Në bashkëpunim me Sekretarin e Përgjithshëm dhe në zbatim të orientimeve të Kryetarit propozon dhe harton mbi mënyrat dhe hapësirat për komunikimin;
6. Koordinon punën për përgatitjen e materialeve të nevojshme për Kryetarin në aktivitetet ndërkombëtare, konferenca e takime të tjera brenda dhe jashtë vendit;
7. Organizon, drejton dhe mbikëqyr punën e përgjegjësve të sektorit, specialistëve/audituesve si dhe bën analiza, raporte e nxjerr përfundime për rritjen e efektivitetit të punës së drejtorisë;
8. Bashkërendon punën me strukturat e tjera për detyrat e përbashkëta që cakton Kryetari;
9. Në zbatim të rezolutës së Kuvendit, për vlerësimin e veprimtarisë vjetore të KLSH-së, koordinon dhe bashkëpunon me të gjithë strukturat e KLSH-së, për hartimin e planit të veprimit për zbatimin e rekomandimeve të lëna nga Kuvendi dhe e publikon këtë dokument në faqen zyrtare të internetit;
10. Në kuadër të integrimit evropian merr masa për hartimin e raportimeve periodike në kuadër të vlerësimeve nga institucionet e huaja;
11. Etj,.

**IV. Paraqitja e dokumenteve**

Kandidatët që shprehin interesin për të aplikuar duhet të dorëzojnë këto dokumente:

- Kërkesë;

- Jetëshkrimin e përditësuar me të dhëna të plota në Gjuhën Shqipe;

- Fotokopje të noterizuar të diplomës së nivelit Bachelor dhe Master së bashku me listën e notave;

- Diplomat që janë marrë jashtë vendit, duhet të jenë njohur paraprakisht sipas legjislacionit në fuqi për njehsimin e diplomave;

- Fotokopje e librezës së punës ose vërtetim për bazën e vlerësuar;

- Fotokopje të letërnjoftimit;

- Vërtetim të gjendjes shëndetësore;

- Vërtetim të gjendjes gjyqësore;

- Dokument që vërteton se nuk ka çështje gjyqësore në ngarkim;

- Dokument që vërteton se në ngarkim të tij nuk është regjistruar një procedim penal;

- Vërtetim për kategorinë që mbajnë në shërbimin civil;

- Vërtetim që nuk kanë masë disiplinore në fuqi;

- Vlerësimin e fundit të performancës në punë;

- Çdo dokument tjetër që vërteton plotësimin e kushteve të sipërcituara, si njohuritë e gjuhës së huaj, trajnimeve, kualifikimeve, arsim shtesë si dhe vlerësime pozitive të përmendura në jetëshkrim.

***Dokumentet duhet të dorëzohen në KLSH, brenda datës 21.10.2025.***

***Mosparaqitja e të gjithë dokumenteve të kërkuara përbën shkak për skualifikim të kandidatit.***

**V. Faza e verifikimit paraprak**

Në faqen zyrtare të KLSH-së [*www.klsh.org.al*](http://www.klsh.org.al) më datë **24.10.2025** do të bëhet shpallja e listës së verifikimit paraprak për kandidatët që plotësojnë kriteret e shpallura të vendit të punës. Kandidatët që nuk do të kualifikohen do të njoftohen me email po në të njëjtën ditë. Njoftimi do të dërgohet për publikim edhe në portalin Shërbimi Kombëtar i Punësimit.

**VI. Konkurrimi**

*Kandidatët do të vlerësohen me shkrim mbi njohuritë në lidhje me*:

- Ligjin nr. 154/2014 datë 27.11.2014 “*Për organizimin dhe funksionimin e Kontrollit të Lartë të Shtetit*”;

*-* Ligjin nr. 152/2013, “*Për Nëpunësin Civil*”, i ndryshuar dhe aktet nënligjore në zbatim të tij;

- Ligjin nr. 9131, datë 08.09.2003, “*Për rregullat e etikës në administratën publike*”;

- Kodin e Procedurave Administrative të Republikës së Shqipërisë;

- Strategjinë e Zhvillimit të KLSH-së;

- Strategjinë e Komunikimit të KLSH-së;

- Rregulloren e Brendshme të Organizimit dhe Funksionimit të KLSH-së;

- Standardet ndërkombëtare INTOSAI për fushën përkatëse.

- Kodin Etik të KLSH-së.

*Kandidatët gjatë intervistës së strukturuar me gojë do të vlerësohen lidhur me:*

- Njohuritë, aftësitë dhe kompetencën lidhur me përshkrimin e pozicionit të punës;

- Zbatimin e kuadrit rregullativ në funksion të pozicionit në KLSH;

- Eksperiencat e tyre të mëparshme lidhur me pozicionin e punës;

- Vizioni, motivimi dhe pritshmëritë e tyre për karrierën.

**VII. Fazat dhe mënyra e vlerësimit të kandidatëve**

Kandidatët do t’i nënshtrohen fazave të vlerësimit si, verifikimi paraprak dhe vlerësimi i kandidatëve.

Verifikimi paraprak, ka për qëllim të verifikojë nëse kandidatët plotësojnë kriteret e përcaktuara në shpalljen për konkurrim.

Vlerësimi i kandidatëve, përfshin:

a) vlerësimi i dokumentacionit (arsimimi, përvoja, trajnime të lidhura me fushën);

b) vlerësimi me shkrim;

c) intervista e strukturuar me gojë.

Në përfundim të procesit të vlerësimit vetëm kandidatët që do të grumbullojnë të paktën 70% të pikëve totale do të shpallen fitues.

**VIII. Njoftimi i kandidatëve**

Në faqen zyrtare të KLSH-së, [*www.klsh.org.al*](http://www.klsh.org.al) më datë **24.10.2025** do të bëhet shpallja e listës së verifikimit paraprak, si dhe datat mbi zhvillimin e testimit me shkrim dhe intervistës së strukturuar. Kandidatët që nuk do të kualifikohen do të njoftohen me email. Njoftimi do të dërgohet për publikim edhe në portalin Shërbimi Kombëtar i Punësimit.

***Konkurrimi është i hapur për nëpunësit civil që plotësojnë kriteret e veçanta të shpallura.***

**KONTROLLI I LARTË I SHTETIT**